Ia aminte Doamne CHi — 331 


Ia aminte Doamne, 
starea grea prin care 
cu-apăsare-n suflet, 

trecem fiecare, 
/: mal cu greu ca 
niciodată, trecem 
fiecare. :/ 

Locul nostru-i neagră 
noapte fără lună, 
gândurile-s biete 
păsări in furtună; 

/: obosite şi-aruncate 

păsări in furtună! :/ 

Duhul nostru-i zbucium, 
doru-i nerăbdare; 
rugăciunea noastră-i 
teamă şi-ntrebare; 

/: arzatoare şi-ndelunga 
teamă şi-ntrebare! :/ 

Nu mai vrei Tu oare 
jertfele dorite, 
rodul muncii noastre, 
feţele iubite, 

/: de nu-ntorci şi nu mai 
mângăi feţele iubite? :/ 

Plugul rugineşte, 
harfele-s sfârmate, 
săbiile-s frânte, 
câile uitate; 

/: plâng atât de dragi 
odată câile uitate! :/ 

Cât de mulţi fac răul, 
ce puţini fac bine; 
cât de mult e lucrul, 
braţe ce puţine. 

/: Şi Tu totuşi laşi legate 
braţele puţine! :/ 

Anii noştri zboară, 
trupul se destrama, 
viaţa ni se duce, 
slujba Ta ne cheamă; 
/: mai adânc ca 
niciodată, slujba Ta ne 
cheama! :/ 

Ce maăreţe gânduri, 
ce dorinţi slăvite, 
ce lucrări şi toate-s 
doruri ne-mplinite; 
/: fericite şi frumoase 
doruri ne-mplinite! :/ 

Ia aminte Doamne, 
lacrimile-amare, 
gândurile scumpe, 
dorul de Lucrare; 

/: şi-mplineşte tot ce-Ţi 
cere dorul de Lucrare! :/ 

Ia aminte Doamne, 
lunga noastră jale, 
c-aşteptăm răspunsul 
Izbăvirii Tale; 

/: bucuria şi lumina 
izbăvirii Tale! :/ 


